**Мәсіхші деген кім?**

***«Сонымен, бауырластар, Исаның өз қанын төккенінің арқасында енді нық сеніммен ең қасиетті орынға кіре аламыз. 20Өйткені Құдай алдына баруымызға бөгет болған «шымылдықты» Иса өз денесін құрбан етуімен қақ айырып, біз үшін мәңгілік өмірге жаңа жол ашты.»***

***(Еврейлерге 10:19-20)***

Менің бір досым маған: «Сен осы діндар адамсың. Сен өзіңді мәсіхші деп айта аласың ба?» деді. Мен жауап ретінде: «Иә. Бірақ сен үшін «мәсіхші» деген кім?», - деп сұрадым.

Мәсіхшілер деп аталатын адамдар пайда болмай тұрып, «Жол» деп аталатын нәрсенің ізбасарлары болған еді. Өзі туралы Иса былай деді: «Жол, шындық және шынайы өмір Менмін. Мен арқылы болмаса, ешкім де Әкеге бара алмайды.” (Жохан 14:6). «Жол» деген сөз Киелі кітаптың Елшілердің істері кітабында кездеседі (Елшілердің істері 9:2,19:9,23, 22:4, 24:14,22) және адамдар Исаның соңынан ергендерді осылай атаған. Елші Пауыл: «Бірақ мен ата-бабаларымыздың Құдайына олар діни бағыт деп атаған жол бойынша қызмет етіп, Таурат пен Пайғамбарлар жазбаларындағылардың бәріне де сенетінімді мойындаймын.» (Елшілердің істері 24:14)

Адам өз өмірін толығымен Иса Мәсіхке тапсырған кезде, Иса сияқты өмір сүруге тырысқанда, Киелі кітап адамда трансформациялық өзгерістер орын алатынын айтады. «Сонымен, біреу Мәсіхпен тығыз байланыста болса, сол — жаңадан жаратылған адам. Ескі өмірі өтіп кетіп, міне, жаңасы пайда болды!» (2 Қорынттықтарға 5:17)

Демек, мәсіхші болу — менің барлық жан дүнием, менің ойым, менің өмірім Исаның жолы мен сөздерін көрсететіп тұруы керек дегенді білдіреді. Қуанышымызға орай, Киелі кітапта: «Сонымен қатар **әлсіреген** бізді Киелі Рух та қолдайды.» (Римдіктерге 8:25). Құдайдың Рухы бізге басқаша өмір сүруге, дұрыс Жолды ұстануға, мәсіхші болуға қажетті өмірді, тыныштықты және басшылықты береді.